Komisjoni otsus,

15. aprill 1993,

millega sätestatakse standardmeetodid ja riigi võrdluslaboratooriumide loetelu jääkainete kindlakstegemiseks

(93/257/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 26. juuni 1964. aasta direktiivi 64/433/EMÜ ühendusesisest värske lihaga kauplemist mõjutavate tervishoiuprobleemide kohta, [1] viimati muudetud direktiiviga 92/5/EMÜ, [2] eriti selle artikli 8 lõiget 1,

võttes arvesse nõukogu 5. augusti 1985. aasta direktiivi 85/397/EMÜ ühendusesisest kuumtöödeldud piimaga kauplemist mõjutavate loomatervishoiu probleemide kohta, [3] viimati muudetud direktiiviga 89/662/EMÜ, [4] eriti selle artikli 11 lõike 4 kolmandat lõiku,

ning arvestades, et:

komisjoni otsusega 93/256/EMÜ [5] on sätestatud hormonaalse või türeostaatilise toimega ainete jääkide kindlakstegemise viisid; eespool nimetatud otsuses on määratletud analüüsi läbiviimisel järgitav kord ja kohaldatavad kriteeriumid; standardmeetodeid käsitlevad sätted peaksid viitama kriteeriumidele, mis on sätestatud kinnitusmeetodite jaoks;

komisjoni otsuses 90/515/EMÜ [6] on sätestatud raskemetallide ja arseeni jääkide kindlakstegemise standardmeetodid; tuleks kehtestada teiste jääkide, välja arvatud raskemetallide ja arseeni tuvastamise standardmeetodid;

direktiivi 64/433/EMÜ artikli 8 lõike 1 viimases lõigus on sätestatud jääkainete kontrolli läbiviimiseks igas liikmesriigis vähemalt ühe referentlaboratooriumi määramine;

kooskõlas nõukogu 16. septembri 1986. aasta direktiivi 86/469/EMÜ (loomade ja värske liha kontrolli kohta jääkainete olemasolu kindlakstegemiseks) [7] artikli 8 lõike 1 punktiga b, muudetud otsusega 89/187/EMÜ, [8] vastutavad riigi referentlaboratooriumid iga asjaomase jääkaine või jääkainete rühma standardite ja analüüsimeetodite kooskõlastamise eest, sealhulgas volitatud laboratooriumide poolt osadeks jaotatud proovidega perioodiliste võrdluskatsete korraldamise eest ja vastavuse eest sätestatud piirmääradele;

teaduse ja tehnika edusamme silmas pidades ning selguse huvides on vaja komisjoni otsus 89/610/EMÜ [9] kehtetuks tunnistada;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Direktiivi 86/469EMÜ I lisas loetletud ainete jääkide, välja arvatud selliste keemiliste elementide nagu raskemetalli ja arseeni, olemasolu kindlakstegemise suhtes kohaldatavad analüütilised võrdlusmeetodid on järgmised:

- immunoloogiline analüüs,

- planaarkromatograafia,

- vedelikkromatograafia,

- gaasikromatograafia,

- massispektromeetria,

- spektromeetria,

või mis tahes muud meetodid, mis vastavad käesoleva otsuse artiklis 3 täpsustatud võrdluskriteeriumidele.

Artikkel 2

Valitav analüütiline võrdlusmeetod peab põhinema:

a) soovitavalt molekulaarspektromeetrial, mis annab kontrollitava aine molekuli ehituse kohta otsest teavet, või

b) sõltumatute meetodite kombineerimisel, mis annab kontrollitava aine molekuli ehituse kohta kaudseid andmeid,

ja meetodil peavad olema asjakohased avastamise ja määramise piirmäärad.

Artikkel 3

Analüütiliste võrdlusmeetodite suhtes kohaldatakse kinnitusmeetodite kriteeriume, mis on sätestatud otsuse 93/256/EMÜ lisa punktides 1.2.3–1.2.6 ja 2.1–2.2.5.3 ja 2.4–2.5.

Artikkel 4

Võrdlusanalüüside eest vastutavad liikmesriikide võrdluslaboratooriumid on loetletud lisas.

Artikkel 5

Teaduse ja tehnika arengu arvessevõtmiseks vaadatakse käesolev otsus uuesti läbi enne 1. jaanuari 1996.

Artikkel 6

Otsus 89/610/EMÜ tunnistatakse kehtetuks.

Artikkel 7

Käesolev otsus on adresseeritud liikmesriikidele.

Brüssel, 15. aprill 1993

Komisjoni nimel

komisjoni liige

René Steichen

[1] EÜT 121, 27.7.1964, lk 2012/64.

[2] EÜT L 57, 2.3.1992, lk 1.

[3] EÜT L 226, 24.8.1985, lk 13.

[4] EÜT L 395, 30.12.1989, lk 13.

[5] EÜT L 118, 14.5.1993, lk 64.

[6] EÜT L 286, 18.10.1990, lk 33.

[7] EÜT L 275, 26.9.1986, lk 36.

[8] EÜT L 66, 10.3.1989, lk 37.

[9] EÜT L 351, 2.12.1989, lk 39.

--------------------------------------------------

LISA

1) RIIKLIKUD REFERENTLABORATOORIUMID

Liikmesriik | Referentlaboratoorium | Jääkainerühm |

Belgia | Institut d'hygiène et d'épidémiologie rue J. Wijtsman 14 B | Kõik rühmad |

Taani | Veterinærdirektoratets Laboratorium Odinsvej Postboks 93 4 DK | Rühm A |

Levnedsmiddelstyrelsens Centrallaboratorium Mørkhøj Bygade 19 DK | Rühm B |

Saksamaa | Robert von Ostertag-Institut des Bundesgesundheitsamtes Diedersdorfer Weg 1 1000 | Beeta-agonistid Kloramfenikool Sulfoonamiidid |

Landesuntersuchungsanstalt für das Gesundheits- und Veterinärwesen Institut Chemnitz Hohe Straße 27/29 | Stilbeenid |

Staatliches Medizinal-, Lebensmittel- und Veterinäruntersuchungsamt Druseltalstraße 63 W | Trenboloon Nortestosteroon |

Staatliches Veterinäruntersuchungsamt Arnsberg Zur Taubeneiche 10-12 W | Zeranool Etinüülöstradiool Türeostaatilised ained |

Staatliches Medizinal-, Lebensmittel- und Veterinäruntersuchungsamt Mittelhessen Marburger Straße 54 W | Gestageensed ained |

Landesuntersuchungsamt für das Gesundheitswesen Südbayern Veterinärstraße 2 W | Loomulikud hormoonid |

Staatliches Veterinäruntersuchungsamt Hannover Eintrachtweg 17 | Penitsilliin Tetratsükliin Kinoliin |

Chemische Landesuntersuchungsanstalt Stuttgart Breitscheidstraße 4 W | Nitrofuraan |

Chemische Landesuntersuchungsanstalt Karlsruhe 1 Hoffstraße 3 W | Avermektiin |

Chemisches Landesuntersuchungsamt Nordrhein-Westfalen Sperlichstraße 19 W | Rahustid ja beeta-blokaatorid |

Chemische Landesuntersuchungsanstalt Freiburg Biffierstraße 5 W | Organokloor PCB-ühendid |

Staatliches Veterinär- and Lebensmitteluntersuchungsamt Potsdam Pappelallee 2 O 1572 | Rasked metallid |

Kreeka | Institute of Food Hygiene Department of Residue Analysis Iera odos 75, Botanikos GR | Rühm A I b (türeostaatilised ained) Rühm A III a (antimikroobikumid) Rühmad B I a (endo- ja ektoparasitaarne aine) Rühm B 1 b (rahustid ja beeta-blokaatorid) Rühm B I c (beeta-agonistid) Rühm B II b (klooritud pestitsiidid, PCB-ühendid) Rühm B II c (teised ained) |

Institute of Biochemistry, Toxicology and Nourishment of Animals Neapoleos, 25 Aghia Paraskeví GR | Rühm A I a, c Rühm A II Rühm A III b Rühm B II b (rasked metallid Pb-Cd) Rühm B II a |

Hispaania | Centro Nacional de Alimentación Carretera Pozuelo-Majadahonda km 6,2 Majadahonda (Madrid) | Rühm A I a, rühm A I c, A II Rühm A III a, rühm A III b Rühm B I c (beeta-blokaatorid) |

Laboratorio de Sanidad y Producción Animal Santa Fe (Granada) | Rühm B I a, välja arvatud: kloororgaanilised ühendid, fosfororgaanilised ühendid ja B I c |

Laboratorio de Sanidad y Producción Animal Algete (Madrid) | Rühm A I b Rühm B I b |

Laboratorio Arbitral del Ministerio de Agricultura, Pesca y Alimentación Carretera de la Coruña km 10,7 (Madrid) | Rühm B II (pestitsiidid, kloororgaanilised ühendid, fosfororgaanilised ühendid, raskemetallid) |

Prantsusmaa | Laboratoire de dosages hormonaux École nationale vétérinaire de Nantes CP 3028 F | Rühmad A I ja Il |

Laboratoire central d'hygiène alimentaire (LCHA) 43, rue de Dantzig F | Rühmad B I a; B II a, b ja c |

Laboratoire des médicaments vétérinaires (LMV) La haute Marche-Javené F | Rühmad A III a ja b; |

Iirimaa | Central Meat Control Laboratory Abbotstown, Castleknock IRL | Rühmad A I, II ja III Rühm B I, välja arvatud: kloororgaanilised ühendid ja fosfororgaanilised ühendid |

State Laboratory Abbotstown, Castleknock IRL | Rühmad A I, I and III Rühmad B I and II |

Itaalia | Istituto Superiore di Sanità Viale Regina Elena 299 I | Kõik rühmad |

Luksemburg | Rijksinstituut voor Volksgezondheid en Milieuhygiëne Antonie van Leeuwenhoeklaan 9 NL | Kõik rühmad |

Institut d'hygiène et d'épidémiologie Rue J. Wijtsman 14 B | Kõik rühmad |

Madalmaad | Rijksinstituut voor Volksgezondheid en Milieuhygiëne Antonie van Leeuwcnhoeklaan 9 NL | Kõik rühmad |

Rijkskwaliteitsinstituut voor land- en tuinbouwprodukten Bornesteeg 45 NL | Kõik rühmad |

Portugal | Laboratório National de Investigação Veterinària Estrada de Benfica 701 P | Kõik rühmad |

Ühendkuningriik | Central Veterinary Laboratory New Haw, Addlestone UK-Surrey KT15 3NB | Rühmad A I, II ja III Rühm B I |

Food Science Laboratory Colney Lane UK-Norwich NR4 7UA | Rühm A III Rühmad B I ja II |

Veterinary Research Laboratories Stormont UK-Belfast BT4 3SD | Rühmad A I a, c, II ja III Rühmad B I ja II |

Food and Agricultural Chemistry Research Division Department of Agriculture for Northern Ireland Newforge Lane UK-Belfast BT9 5PX | Rühmad A I b ja III Rühmad B I ja II |

--------------------------------------------------